(1)(2)(3)(4)(5)(6)(7)(8)(9)(10)(11)(12)(13)(14)(15)(16)(17)(18)(19)(20)

Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädetyn tilatukijärjestelmän täytäntöönpanoa koskevista yksityiskohtaisista säännöistä 21 päivänä huhtikuuta 2004 annetussa komission asetuksessa (EY) N:o 795/2004 ( 2 ) vahvistetaan vuodesta 2005 sovellettavan tilatukijärjestelmän täytäntöönpanoa koskevat säännöt. Järjestelmän hallinnollinen ja toiminnallinen täytäntöönpano on jo alkanut kansallisella tasolla kyseisen asetuksen perusteella, ja se on osoittanut, että eräistä järjestelmään liittyvistä näkökohdista olisi annettava lisää yksityiskohtaisia sääntöjä ja että eräitä nykyisiä sääntöjä on syytä selventää. Asetuksen (EY) N:o 795/2004 julkaisemisen jälkeen on ilmennyt, että eräissä viittauksissa komission asetukseen (EY) N:o 796/2004 ( 3 ) on virheitä. Ne on syytä korjata. Asetuksen (EY) N:o 1782/2003 46 artiklan 2 kohdan toisen alakohdan tarkoituksena on sallia erityisin edellytyksin tukioikeuksien siirto ilman maa-alaa. Asetuksen (EY) N:o 1782/200346 artiklan 2 kohdan ensimmäisessä alakohdassa säädetään, että tukioikeuksia voidaan ainoastaan myydä ilman maa-alaa. Jotta toista alakohtaa ei voitaisi tulkita väärin — mikä tekisi kyseisen artiklan ensimmäisen alakohdan säännöstä perusteettoman — on selkeyden vuoksi aiheellista täsmentää, että toisessa alakohdassa tarkoitettu siirto viittaa vain tukioikeuksien myyntiin ilman maa-alaa eikä tukioikeuksien vuokraukseen, mikä ei ole mahdollista ilman maa-alaa. Hallinnollisista syistä ja tukioikeuksien murto-osien syntymisen rajoittamiseksi tarvittavassa määrin olisi säädettävä, että kun kaikki täydet tukioikeudet on käytetty, osittain käytettyjä tukioikeuksia olisi pidettävä kokonaan käytettyinä siten, että ne antavat oikeuden tukeen suhteessa ilmoitettuun maahan; kun kyseessä on siirto, kaikki olemassa olevat tukioikeuksien murto-osat olisi käytettävä ennen olemassa olevan tukioikeuden jakamista osiin. Asetuksen (EY) N:o 1782/2003 2 artiklan e alakohdassa säädetään, että viitekauden tuella tarkoitetaan kyseisenä ajanjaksona myönnettyä tai myönnettävää tukea. Liitteessä VII lisätään, että perusalan, enimmäismäärien ja muiden määrällisten rajoitusten soveltamisesta johtuvat vähennykset olisi otettava huomioon. Sen vuoksi on aiheellista selkeyden vuoksi täsmentää, että komission asetuksen (EY) N:o 2419/2001 ( 4 ) mukaista tuen vähentämistä ja tuen ulkopuolelle jättämistä ei pitäisi ottaa huomioon minkään asetuksen (EY) N:o 1782/2003 liitteessä VI tarkoitetun suoran tuen yhteydessä, jotta vähennystä ja tuen ulkopuolelle jättämistä ei sovellettaisi kyseisenä ajankohtana. Sen vuoksi huomioon olisi otettava tukioikeuksien vahvistamisajankohtana määritelty eläinten ja hehtaarien lukumäärä, sanotun kuitenkaan rajoittamatta lisätarkastusten ja neuvoston asetuksen (EY, Euratom) N:o 2988/95 ( 5 ) 3 artiklan 1 kohdan soveltamista. Viljelijöihin, jotka vuokraavat tai myyvät hehtaareitaan, ei pitäisi soveltaa 7 artiklassa säädettyä mekanismia. Sen vuoksi on tarpeen, että myyty tai siirretty maa-ala sisällytetään viljelijän ilmoittamien hehtaarien lukumäärään, jotta mekanismia ei sovellettaisi kyseisiin hehtaareihin. Asetuksen (EY) N:o 1782/2003 40 artiklassa säädetään erilaisesta viitekaudesta silloin kun viljelijä kohtaa tuotannossaan vaikeuksia. On aiheellista täsmentää, että kyseistä artiklaa olisi sovellettava kunkin kyseisen asetuksen liitteessä VI tarkoitetun sellaisen suoran tuen perusteella, joka liittyy eri tuotantoihin. Asetuksen (EY) N:o 1782/2003 42 artiklan 9 kohdan osalta on aiheellista täsmentää sen soveltamista, jos palkkio-oikeuksia siirretään, ja siitä aiheutuvat seuraukset jäljelle jäävien hehtaarien jäljelle jäävien viitemäärien laskemiseen. Lisäksi koska päivämäärä 15 päivä toukokuuta 2004 on asetuksella (EY) N:o 864/2004 muutettu päivämääräksi 29 päivä syyskuuta 2003, on sen estämiseksi, että kyseisen artiklan soveltaminen vaikuttaisi sellaisten viljelijöiden oikeutettuihin odotuksiin, jotka ovat jo tehneet sopimuksia 30 päivän syyskuuta 2003 ja 15 päivän toukokuuta 2004 välisenä aikana tietoisina kyseisen lausekkeen soveltamisesta, aiheellista säätää, että kyseistä artiklaa ei sovelleta tällaisissa tapauksissa. Jotta otettaisiin huomioon jäsenvaltioiden mahdollisuus säätää tilatukijärjestelmän ensimmäisenä soveltamisvuonna viitemäärien lisämyöntämisestä asetuksen (EY) N:o 1782/2003 34 artiklan 3 kohdan toisen alakohdan mukaisesti, on aiheellista vahvistaa tukioikeuksien lopullisen vahvistamisen määräpäiväksi 15 päivä elokuuta ja ottaa samalla huomioon jäsenvaltioiden mahdollisuus vahvistaa hallinnollisista syistä myöhäisempi määräpäivä. Olisi täsmennettävä ala, johon vähimmäisala viittaa, sekä se, milloin lohkot on ilmoitettava. Koska päivämäärä 29 päivä syyskuuta 2003 muutettiin asetuksella (EY) N:o 864/2004 päivämääräksi 15 päivä toukokuuta 2004, sama päivämäärä olisi johdonmukaisuuden vuoksi sisällytettävä viljelijöitä erikoistilanteissa koskeviin säännöksiin. Olisi otettava huomioon mahdolliset hallinnolliset määräykset tai tuomioistuimen päätökset, joilla ratkaistaan hallinnon ja viljelijän välinen riita, silloin kun nämä johtavat tukioikeuksien myöntämiseen tai korottamiseen. Tällaista tilannetta olisi pidettävä ja käsiteltävä asetuksen (EY) N:o 1782/2003 42 artiklan 2 kohdan mukaisesti erikoistilanteena. Kansallisten hallintojen tekemien väliaikaisten tukioikeuksien vahvistamiseen liittyvien tehtävien helpottamiseksi on aiheellista antaa niille mahdollisuus ottaa huomioon rehualat, jotka on ilmoitettu pinta-alailmoituksissa ennen tilatukijärjestelmän käyttöönottoa tai silloin kun kyseessä on tukioikeuksien alustava vahvistaminen, ja antaa viljelijälle mahdollisuus todistaa, että hänen viitekauden rehualansa oli pienempi, sanotun kuitenkaan rajoittamatta asetuksen (EY) N:o 1782/2003 43 artiklan 2 kohdan b alakohdan soveltamista, jossa säädetään, että tukioikeuksia laskettaessa olisi otettava huomioon viitekauden koko rehuala. Nykyisiä tukioikeuksia, joihin sovelletaan erityisedellytyksiä, koskevia täytäntöönpanosääntöjä on tarpeen täydentää tai täsmentää siltä osin kuin ne koskevat eräitä kyseisten tukioikeuksien vahvistamiseen ja hallinnoimiseen liittyviä näkökohtia. Asetuksen (EY) N:o 1782/2003 liitteessä VI tarkoitetut naudanliha-, lammas- ja vuohialojen laajaperäistämispalkkiot ja lisätuet myönnettiin viitekautena noudattaen jäsenvaltioissa vahvistettuja, vuosittain mahdollisesti vaihtelevia tukikelpoisuusedellytyksiä ja määriä. Vaihtuvien osatekijöiden vuoksi olisi sallittava, että kyseiset jäsenvaltiot ottavat tukiin liittyviä viitemääriä laskiessaan kyseiset erilaiset tukikelpoisuusedellytykset ja määrät huomioon puolueettomin perustein ja asianomaisten talousarviomäärärahojen enimmäismäärien rajoissa. Teurastuspalkkion osalta asetuksen (EY) N:o 1254/1999 11 artiklan 4 kohdassa tarkoitettu enimmäismäärä olisi otettava huomioon viitemäärää laskettaessa nykyisen palkkiojärjestelmän tilatukijärjestelmään sisällyttämisen helpottamiseksi. Jotta alueellisen mallin soveltamisessa otettaisiin huomioon viljelijän mahdollisesti kohtaamat vaikeudet, olisi säädettävä asetuksen (EY) N:o 1782/2003 40 artiklassa säädettyjen viljelijän kohtaamia vaikeuksia koskevien nykyisten sääntöjen soveltamisesta. Erikoistilannetta koskevia säännöksiä sovellettaessa olisi otettava huomioon hedelmiä, vihanneksia ja tärkkelysperunaa tuottavat viljelijät. Asetuksen (EY) N:o 1782/2003 III osaston 6 luvun mukaan uuden jäsenvaltion olisi sovellettava tilatukijärjestelmää ainoastaan alueellisen mallin mukaisesti kyseisen asetuksen 58—63 artiklassa säädettyä alueellista mallia koskevien säännösten perusteella. Tilatukijärjestelmän täytäntöönpanemiseksi kyseisissä jäsenvaltioissa olisi säädettävä asetuksessa (EY) N:o 795/2004 vahvistetuista samoista sovellettavista yksityiskohtaisista säännöistä. Jos jäsenvaltio päättää soveltaa asetuksen (EY) N:o 1782/2003 71 artiklan 1 kohdassa säädettyä vaihtoehtoa, sen tekemien päätösten tiedoksiantamisen määräaika olisi vahvistettava asetuksen (EY) N:o 1782/2003 58, 59, 61—64 ja 70 artiklan mukaisesti, jotta komissio voi vahvistaa kyseisissä artikloissa tarkoitetut enimmäismäärät. Asetuksen (EY) N:o 1782/2003 60 artiklan 2 kohdan sekä liitteessä VII olevan B kohdan ja D kohdan viimeisen alakohdan mukaan komissio vahvistaa hedelmille, vihanneksille, kuivatulle rehulle ja tärkkelysperunalle enimmäisalan jäsenvaltioiden ilmoittamien tietojen perusteella. Sen vuoksi kyseisille tiedoksiannoille olisi vahvistettava määräaika. Tässä asetuksessa säädetyt toimenpiteet ovat suorien tukien hallintokomitean lausunnon mukaiset,